# Nieuport 11

El Nieuport 11, normalment anomenat Bébé, fou un caça francès d'un sol seient de la Primera Guerra Mundial.

## Disseny i desenvolupament

El Nie 11 era una versió més petita del Nieuport 10, dissenyat també per Gustave Delage. La primera unitat operativa es va entregar a l'Aviation Militaire, el 5 de gener de 1916 i un mes més tard ja n'hi havien 90 unitats lluitant al front. El Nie 11 era molt maniobrable i bastant ràpid i es va fer famós per ser un dels avions que va acabar amb la superioritat aèria que Alemanya tenia, el 1916, amb els seus Fokker Eindecker, causant moltes baixes alemanyes a la batalla de Verdun.
El Nieuport 11 també es va produir sota llicència a Itàlia on Macchi va construir 646 unitats i també a Rússia i als Països Baixos.
La principal feblesa del disseny del Nie 11 era que l'ala inferior tenia tendència a cargolar-se i trencar-se en realitzar maniobres molt brusques com picats a gran velocitat.

## Variants

* Nieuport 16: El Nie 16 és una versió del Nie 11 amb una motorització més potent (Le Rhone 9J de 110 cavalls de vapor) que estava destinat a reemplaçar els models Nie 10, Nie 11 i Nie 12. Algunes de les unitats portaven 8 míssils Le Prieur als suports entre ales per atacar els globus d'observació enemics.
* Nieuport 17: Va ser un dels millors caces aliats del que se'n van produir unes 4.000 unitats. Aquest model era una mica més gran que els Nie 11 i Nie 16 i tenia les ales redissenyades i reforçades per evitar el greu problema de torsió del pla que tenien les versions anteriors.

## Especificacions

Dades de "The Worlds Greatest Aircraft"
Característiques generals
* Tripulació: 1 pilot
* Longitud: 5,8 m
* Envergadura: 7,55 m
* Alçada: 2,4 m
* Superfície de l'ala 13 m²
* Pes buit: 344 kg
* Pes carregat: 480 kg
* Pes màxim d'enlairament: 550 kg
* Motors: 1× motor rotatiu refrigerat per aire Gnome o Le Rhone, 59,6 kW
Rendiment
* Velocitat màxima: 156 km/h
* Abast: 330 km
* Sostre de servei: 4.600 m
* Ràtio d'ascens: 15 min a 3.000 m
* Potència/pes: 1,49 kW/kg
Armament
* 1 × Hotchkiss o Lewis

## Vegeu també

* Fokker E.III

## Referències

* 1 2 3 Swanborough, Gordon; Green, William. The complete book of fighters (en anglès). Londres: Salamander Books, 1997, p. 430,431. ISBN 9780861016433.
* 1 2 Chant, Christopher; Taylor, Michael J.H.. The World's Greatest Aircraft (en anglès). Chartwell Books, 1 gener de 2005, p. 14. ISBN 9780785820109.
* 1 2 3 4 5 Jackson, Robert. La enciclopedia de la aviación (en castellà). Edimat Libros, S.A., 2014, p. 374. ISBN 9788497941983.

## Bibliografia

* Angelucci, Enzio, ed. The Rand McNally Encyclopedia of Military Aircraft. New York: The Military Press, 1983. ISBN 0-517-41021-4.
* Bruce, J.M. The Aeroplanes of the Royal Flying Corps (Military Wing). London: Putnam, 1982. ISBN 0-370-30084-X.
* Chant, Christopher and Michael J.H. Taylor. The World's Greatest Aircraft. Edison, NJ: Cartwell Books Inc., 2007. ISBN 0-7858-2010-8.
* Cheesman E.F., ed. Fighter Aircraft of the 1914-1918 War. Letchworth, UK: Harleyford Publications, 1960. ISBN 978-0-8306-8350-5.
* Cooksley, Peter. Nieuport Fighters in Action. Carrollton, Texas: Squadron/Signal Publications, 1997. ISBN 0-89747-377-9.
* Fitzsimons, Bernard, ed. The Illustrated Encyclopedia of the 20th Century Weapons and Warfare. London: Purnell & Sons Ltd., 1967/1969. ISBN 0-8393-6175-0.